وە خەت برەیل نووسانم:
لێوەدم
عشق
لە ئێ کلگەیلە داچووڕێگ
ناو تو
لە دەمم بی
ک دەس نامەو گیری
چۊ زاڕووەگان
ک دەم دەن لە یەک و گیرن
م تەنیا تۆوەنم
وە شێعر
وەرد ت قسیە بکەم
چۊ لاڵێ ک بخوازێگ
لە تەنیای بویشێگ
سەختە
سەخت
ئەێ ئەنجیر پیر کیوەی
ک عمرێگە
وە سەربەرزی وسایدنەو
قسیەێ شرین
لە گووش تاشەگان ئویشی
دەسم بگر ک بامەو بان
دڵم قرچێ تا بزانم
ها لە کوورە
شانشین هەڵۆوەگان
* موحەمەد مورادی نساری
